Waxa ay fallaadani sheegtay in ay suurtogal tahay in Masar ay ku hawlan tahay sidii ay saldhig milateri ama ugu yaraan joogitaan milateri ugu yeelan lahayd Soomaaliya, waxa taas shakigeeda sii xoojinayana waxaa ka mid ah hadalka ay madaxtooyada Masar ku sheegtay in kulanka labada madaxweyne lagu soo qaaday in Masar ay gacan ka geysato dhismaha milateriga Soomaaliya, laakiin waa ay adag tahay in ay hadda Soomaaliya ogolaato saldhig Masar ay siiso, xaaladda ay ku jirto ee amni xumo oo khatar sii gelaysa awgeed.
